4. pielikums

projektu iesniegumu atlases nolikumam

**15.1.1. SPECIFISKĀ ATBALSTA MĒRĶA** **projektu iesniegumu vērtēšanas kritēriju piemērošanas metodika[[1]](#footnote-2)**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 15.1. “Pasākumi Krievijas Federācijas militārās agresijas seku mazināšanai (enerģētika)” |
| Specifiskā atbalsta mērķa numurs un nosaukums | 15.1.1. “Atbalsta pasākumi centralizētās siltumapgādes jomā” |
| Projektu iesniegumu atlases veids | Ierobežota projektu iesnieguma atlase |
| Atbildīgā iestāde | Ekonomikas ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Lai novērtētu atbilstību attiecīgajam vērtēšanas kritērijam, tiek ņemta vērā gan attiecīgajās projekta iesnieguma veidlapas (turpmāk – PIV) sadaļās sniegtā informācija, gan arī PIV pielikumos pieejamā informācija
2. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Ja vērtētāja rīcībā ir informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība PIV sniegtās informācijas saskaņotībai starp visām PIV sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma (attiecināms tikai uz precizējamajiem kritērijiem). Izvērtējot nepieciešamību izvirzīt papildu nosacījumu, tiek vērtēta precizējamās informācijas nozīme, ietekme uz projekta būtību[[2]](#footnote-3) un sekas. Tehniskus precizējumus[[3]](#footnote-4) neizvirza kā nosacījumus.
4. Projektu iesniegumu vērtēšanā izmantojami:
   1. Ministru kabineta 2017.gada 22.augusta noteikumi Nr.495 “Darbības programmas „Izaugsme un nodarbinātība” 4.3.1.specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās un trešās projektu iesniegumu atlases kārtas un 15.1.1.specifiskā atbalsta mērķa “Atbalsta pasākumi centralizētās siltumapgādes jomā” īstenošanas noteikumi” (turpmāk – MK noteikumi);
   2. Darbības programma “Izaugsme un nodarbinātība” un darbības programmas “Izaugsme un nodarbinātība” papildinājums;
   3. Darbības programmas “Izaugsme un nodarbinātība” 15.1.1.specifiskā atbalsta mērķa “Atbalsta pasākumi centralizētās siltumapgādes jomā” atlases nolikums, tai skaitā Projekta iesniegumu vērtēšanas kritēriji un PIV aizpildīšanas metodika.
5. **VIENOTIE KRITĒRIJI**

|  |  |  |  |
| --- | --- | --- | --- |
| **Kritērijs** | | **Kritērija ietekme uz lēmuma pieņemšanu**  (P/ N/A[[4]](#footnote-5)) | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos[[5]](#footnote-6) projekta iesniedzējam izvirzītajām prasībām.[[6]](#footnote-7) | Jā | **Vērtējums ir** **“Jā”**, ja projekta iesniedzējs atbilst MK noteikumu II daļā “Projekta iesniedzējam un projekta iesniegumam noteiktās prasības” definētajam - ir valsts pārvaldes iestāde, kas veic enerģētikas politikas administrēšanu atbilstoši normatīvajos aktos noteiktajai kompetencei – Būvniecības valsts kontroles birojs. |
| Jā, ar nosacījumu | Ja projekta iesniegums neatbilst prasībām, , **vērtējums ir “Jā, ar nosacījumu”** un tiek izvirzīts nosacījums nodrošināt, ka projekta iesniedzējs atbilst MK noteikumu II daļā “Projekta iesniedzējam un projekta iesniegumam noteiktās prasības” noteiktajam projektu iesniedzēju lokam. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | Jā | **Vērtējums ir “Jā”**, ja projekta iesniedzēja rīcībā ir nepieciešamie resursi projekta īstenošanai vai projekta iesniedzējs ir apzinājies, kā nodrošināt visus nepieciešamos resursus, t.sk. projekta administrēšanas, īstenošanas un finanšu kapacitāte ir pietiekama, ja projekta iesniegumā ir aprakstīts projekta vadības process un tā organizēšana, un norādīti vadības procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence, kā arī norādīts plānotais finansējuma avots projekta īstenošanai. |
| Jā, ar nosacījumu | Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar **“Jā, ar nosacījumu”,** un tiek izvirzīts nosacījums iesniegt papildinošu informāciju par projekta iesniedzēja administrēšanas, īstenošanas vai finanšu kapacitāti projekta īstenošanai. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.3. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi[[7]](#footnote-8), tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | Jā | Projekta iesniedzēja atbilstības kritērijam pārbaudi veic balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” <https://www6.vid.gov.lv/NPAR> (turpmāk – VID parādnieku datu bāze) pieejamo aktuālo informāciju projekta iesnieguma un, ja attiecināms, precizētā projekta iesnieguma iesniegšanas dienā Centrālajā finanšu un līgumu aģentūrā (turpmāk- aģentūra), ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas aģentūrā.  Projekta iesnieguma vērtēšanas veidlapā norāda pārbaudes datumu un konstatēto situāciju.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*. |
| Jā, ar nosacījumu | **Vērtējums ir “Jā ar nosacījumu”**, ja:   1. saskaņā ar VID parādnieku datu bāzē pieejamo informāciju projekta iesnieguma iesniegšanas dienā (t.i., informāciju, kas publicēta divas darba dienas pēc projekta iesnieguma iesniegšanas aģentūrā) projekta iesniedzējam ir nodokļu parādi, kas kopsummā katram atsevišķi pārsniedz 150 *euro*; 2. saskaņā ar VID parādnieku datu bāzē pieejamo informāciju projekta iesnieguma iesniegšanas dienā (t.i., informāciju, kas publicēta divas darba dienas pēc projekta iesnieguma iesniegšanas aģentūrā) projekta iesniedzējam nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka projekta iesniedzējam Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro*, 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot aktualizētu izziņu par faktisko nodokļu nomaksas stāvokli pārbaudes datumā. |
| Nē | **Vērtējums ir “Nē”**, ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas aģentūrā), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja atkārtotas pārbaudes rezultātā konstatē nodokļu parādu, aģentūra pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014.–2020.gadam. | Jā | **Vērtējums ir “Jā”**, ja projekta iesniegums ir iesniegts Kohēzijas politikas fondu vadības informācijas sistēmā 2014.-2020.gadam (turpmāk – KPVIS). |
| Jā, ar nosacījumu | **Vērtējums ir “Jā, ar nosacījumu”,** ja projekts nav iesniegts KPVIS, un izvirza nosacījumu projekta iesniegumu iesniegt KPVIS. |
| Nē | **Vērtējums ir “Nē”** un projekts tiek noraidīts**,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | Jā | **Vērtējums ir “Jā”**, ja:   1. projekta iesniegums ir pilnībā aizpildīts; 2. ir pievienoti visi pielikumi atbilstoši projektu iesniegumu atlases nolikumā noteiktajam: 3. apliecinājums par atbilstību prasībām un dubultā finansējuma neesamību (atbilstoši atlases nolikuma 1. pielikumā norādītajai formai); 4. apliecinājums par informētību attiecībā uz interešu konflikta jautājumu tiesisko regulējumu un to integrāciju iekšējās kontroles sistēmās 5. izmaksas pamatojošie dokumenti; 6. u.c. dokumenti, kas saistīti ar projekta īstenošanu. |
| Jā, ar nosacījumu | **Vērtējums “Jā, ar nosacījumu”**, ja projekta iesniegums nav pilnībā aizpildīts, vai nav pievienots kāds no iesniedzamajiem pielikumiem, vai ir nepieciešami precizējumi vai nepieciešams novērst kādu trūkumu kādā no projekta iesnieguma sadaļām vai pielikumiem. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 1.pielikumā. | Jā | **Vērtējums ir “Jā”**, ja:   1. finanšu aprēķins ir aritmētiski precīzs; 2. finanšu aprēķins ir izstrādāts atbilstoši prasībām, t.i., visās ailēs ir norādīta prasītā informācija (daudzums, mērvienības, projekta darbības numurs, izmaksu veids, izmaksu pozīciju summas, pievienotās vērtības nodoklis); 3. finanšu aprēķins norādīts ar diviem cipariem aiz komata; 4. ir nodrošināta savstarpēja finansējuma apmēra atbilstība projekta iesniegumā; 5. projekta iesniegumā norādītais ES fonda finansējums atbilst MK noteikumos noteiktajam Kohēzijas fonda (turpmāk – KF) finansējumam. |
| Jā, ar nosacījumu | Ja projekta iesniegumā sniegtā informācija neatbilst kādam no augstāk minētajiem nosacījumiem, projekta iesniegums saņem vērtējumu **“Jā, ar nosacījumu”** un tiek izvirzīti nosacījumi veikt atbilstošos precizējumus. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
|  | Projekta iesniegumā norādītā ES fondu atbalsta intensitāte nepārsniedz MK noteikumos noteikto ES fonda maksimālo atbalsta intensitāti. | N/A | Kritērijs nav attiecināms, ņemot vērā, ka KF atbalsta intensitāte mazaizsargāto mājsaimniecību centralizētās siltumapgādes atlases ietvaros ir 100%. |
|  | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos noteiktajam un: | Jā | **Vērtējums ir “Jā”**, ja:   1. projekta iesniegumā plānotās attiecināmās izmaksas atbilst MK noteikumos noteiktajām, ir saistītas ar projekta īstenošanu, ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un nodrošina projektā izvirzītā mērķa un rādītāju sasniegšanu; 2. ir ievēroti izmaksu attiecināmības principi, kas noteikti MK noteikumos.   Projekta iesnieguma vērtētājs pārbauda, ka projekta iesnieguma 1.3. punktā “Problēmas un risinājuma apraksts, t.sk. mērķa grupu problēmu un risinājumu apraksts” ir norādīta informācija, kas liecina, ka tiks nodrošināta projektā plānoto izmaksu un darbību nepārklāšanās ar izmaksām un darbībām citos projektos, kā arī pārbauda informāciju par projekta iesniegumā plānoto darbību nepārklāšanos, t.sk. atbilstoši dubultfinansējuma riska kontroles matricai, pieejama ES fondu tīmekļa vietnē sadaļā “Vadlīnijas un skaidrojumi” (skatīt 9.2.punktu) <https://www.esfondi.lv/vadlinijas--skaidrojumi>. |
| 1.8.1. ir saistītas ar projekta īstenošanu; | Jā, ar nosacījumu | Ja projekta iesniegumā sniegtā informācija neatbilst kādam no augstāk minētajiem nosacījumiem, projekta iesniegums tiek novērtēts ar **“Jā, ar nosacījumu”** un tiek izvirzīti nosacījumi veikt atbilstošos precizējumus. |
| 1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); | Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.9. | Projekta īstenošanas termiņš atbilst MK noteikumos noteiktajam projekta īstenošanas periodam. | Jā | **Vērtējums ir “Jā”**, ja projekta iesniegumā norādītie termiņi atbilst MK noteikumos noteiktam. |
| Jā, ar nosacījumu | Ja projekta iesniegums neatbilst MK noteikumos noteiktajam,, **vērtējums ir “Jā, ar nosacījumu”** un tiek izvirzīts nosacījums atbilstoši precizēt projektā ietvertos termiņus. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.10. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim. | Jā | **Vērtējums ir “Jā”**, ja projekta iesniegumā norādītais mērķis atbilst MK noteikumos noteiktam mērķim. |
| Jā, ar nosacījumu | Vērtējums ir **“Jā, ar nosacījumu”**, ja projekta iesniegumā norādītais mērķis neatbilst MK noteikumos noteiktajam mērķim un tiek izvirzīti nosacījumi par attiecīgās informācijas precizēšanu. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.11. | Projekta iesniegumā plānotās projekta darbības un sagaidāmie rezultāti: | Jā | V**ērtējums ir “Jā”**, ja projekta iesniegumā:   1. projekta darbības ir precīzi definētas, t.i., no darbību nosaukumiem var spriest par to saturu; 2. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība; 3. projekta darbības ir vērstas uz projekta iesniegumā aprakstīto problēmu risinājumu; 4. katrai projekta darbībai ir norādīts pamatots (skaidri izriet no attiecīgās projekta darbības), precīzi definēts un izmērāms rezultāts, kas katras projekta darbības rezultātā tiks sasniegts; 5. ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji. Tiem ir noteikta sasniedzamā mērvienība un skaitliskā vērtība. Minētie projekta uzraudzības rādītāji sekmē MK noteikumos noteikto uzraudzības rādītāju sasniegšanu. |
| 1.11.1. atbilst MK noteikumos noteiktajam un paredz saikni ar attiecīgajām atbalstāmajām darbībām; | Jā, ar nosacījumu | Ja informācija projekta iesniegumā nav pilnīga,, vērtējums ir ar **“Jā, ar nosacījumu”** un tiek izvirzīti nosacījumi par attiecīgās informācijas precizēšanu. |
| 1.11.2. ir precīzi definētas un pamatotas, un tās risina projektā definētās problēmas. | Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.12. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | Jā | **Vērtējums ir “Jā”,** ja projekta iesniegumā norādīta informācija par plānotajiem publicitātes un informācijas izplatīšanas pasākumiem. |
| Jā, ar nosacījumu | **Vērtējums ir “Jā, ar nosacījumu”**, ja projekta iesniegumā nav norādīta informācija par plānotajiem publicitātes un informācijas izplatīšanas pasākumiem un tiek izvirzīti nosacījumi par attiecīgās informācijas precizēšanu. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.13. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | Jā | **Vērtējums ir “Jā”,** ja projekta iesniegumā ir identificēti projekta īstenošanas riski. |
| Jā, ar nosacījumu | Ja projekta iesniegums neatbilst visām minētajām prasībām, **vērtējums ir** “**Jā, ar nosacījumu**” un tiek izvirzīts nosacījums papildināt risku aprakstu. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. **VIENOTIE IZVĒLES KRITĒRIJI**

|  |  |  |  |
| --- | --- | --- | --- |
| **Kritērijs** | | **Kritērija ietekme uz lēmuma pieņemšanu**  (P) | **Skaidrojums atbilstības noteikšanai** |
| 2.1. | Projekta iesniegumā identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam (attiecināms, ja prasības izvirzītas MK noteikumos par specifiskā atbalsta mērķa īstenošanu). | Jā | **Vērtējums ir “Jā”,** ja projekta iesniegumā norādītā mērķa grupa atbilst MK noteikumos noteiktajai mērķa grupai un ir identificētas mērķa grupas vajadzības un risināmās problēmas. |
| Jā, ar nosacījumu | **Vērtējums ir “Jā, ar nosacījumu**”, ja projekta iesniegums neatbilst prasībai un tiek izvirzīts nosacījums papildināt/precizēt mērķa grupas uzskaitījumu un/vai papildināt vai precizēt mērķa grupas vajadzību un risināmo problēmu aprakstu. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. **SPECIFISKIE ATBILSTĪBAS KRITĒRIJI**

|  |  |  |  |
| --- | --- | --- | --- |
| **Kritērijs** | | **Kritērija ietekme uz lēmuma pieņemšanu**  (P) | **Skaidrojums atbilstības noteikšanai** |
| 3.1. | Projekta iesniegumā paredzēts, ka pasākuma pamats ir nacionālā atbalsta shēma, kas noteikta Energoresursu cenu ārkārtēja pieauguma samazinājuma pasākumu likuma 7.pantā, kas attiecas uz 2022./2023.gada apkures sezonu un paredz atbalstu mājsaimniecības lietotājiem un siltumenerģijas lietotājiem, kuru objekts ir daudzdzīvokļu dzīvojamā māja, , bet atbalsta pasākumā tiek iekļautas izmaksas atbilstoši fiksētās summas maksājuma metodoloģijas aprakstam un tajā noteiktajiem principiem. | Jā | **Vērtējums ir “Jā”**, ja projekta iesniegumā ir aprakstīts, ka atbalsts pasākuma pamats ir nacionālā atbalsta shēma, kas noteikta Energoresursu cenu ārkārtēja pieauguma samazinājuma pasākumu likuma 7.pantā, kas attiecas uz 2022/2023 apkures sezonu un paredz atbalstu visiem mājsaimniecības lietotājiem, bet atbalsta pasākumā tiek iekļautas izmaksas atbilstoši fiksētās summas maksājuma metodoloģijas aprakstam un tajā noteiktajiem principiem. |
| Jā, ar nosacījumu | **Vērtējums ir “Jā, ar nosacījumu”**, ja projekta iesniegumā norādītā informācija neatbilst minētajām prasībām un tiek izvirzīts nosacījums papildināt/precizēt projekta iesniegumu ar informāciju par to, ka atbalsts pasākuma pamats ir nacionālā atbalsta shēma. |
| Nē | **Vērtējums ir “Nē”** un projekts tiek noraidīts, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. **KVALITĀTES KRITĒRIJI**

|  |  |  |  |  |  |
| --- | --- | --- | --- | --- | --- |
| **Kritērijs** | | | **Apakškritēriji/ punktu skaits** | | **Skaidrojums atbilstības noteikšanai** |
| **Vērtēšanas punktu skala** | | |
| 4.1. | Atbalsta shēmas aktualitāte un atbilstība sociāli-ekonomiskajai situācijai | 4.1.1. Projekta iesniegumā aprakstīta atbalsta shēmas aktualitāte un atbilstība sociāli-ekonomiskajai situācijai un tās pienesums sociālās iekļaušanas veicināšanā – 1 | 1 | **Apakškritēriju piemēro un projektam 1 punktu piešķir**, ja projekta iesniegumā ir aprakstīta atbalsta shēmas aktualitāte un atbilstība sociāli-ekonomiskajai situācijai un tās pienesums sociālās iekļaušanas veicināšanā, ņemot vērā, ka augstās cenas energoresursu tirgū ir problēma, kurai ir globālā mēroga cēloņi, un lai neradītu ilgtermiņa negatīvu ietekmi uz sociālekonomisko situāciju, bija nepieciešams ieviest pasākumus, kas īstermiņā mazinās elektroenerģijas cenu pieauguma tūlītējās negatīvās sociālekonomiskās sekas gan uz iedzīvotāju labklājību, gan tautsaimniecību kopumā. | |
| 4.1.2. Projekta iesniegumā nav aprakstīta atbalsta shēmas aktualitāte un atbilstība sociāli-ekonomiskajai situācijai un tās pienesums sociālās iekļaušanas veicināšanā – 0 | 0 | **Apakškritēriju piemēro un projektam 0 punktus piešķir**, ja projekta iesniegumā nav aprakstīta atbalsta shēmas aktualitāte un atbilstība sociāli-ekonomiskajai situācijai un tās pienesums sociālās iekļaušanas veicināšanā. | |
| Apakškritērija atbilstības gadījumā tiek piešķirts papildu 1 punkts. Kritērijs nav izslēdzošs. | | | | | |

1. Projektu iesniegumu vērtēšanas kritēriju piemērošanas metodika ir informatīvi skaidrojošs materiāls. Metodika satur pamatnorādījumus, pēc kuriem vadīties projekta izvērtēšanā. [↑](#footnote-ref-2)
2. Konstatējot būtiskas neprecizitātes, nesakritības, kā rezultātā, precizējot projekta iesniedzējam atkārtoti un no jauna, būtu jāiesniedz projekta iesniegums, projekta iesniegumu noraida. [↑](#footnote-ref-3)
3. Tehniski precizējumi ir tādi precizējumi, kuru precizēšanas rezultātā nemainītos projekta iesniegums un kuru izvirzīšana kā nosacījums projekta iesniedzējam nav lietderīga. [↑](#footnote-ref-4)
4. Ja kritērijs nav attiecināms uz konkrēto projektu, to nevērtē un norāda N/A. [↑](#footnote-ref-5)
5. Ministru kabineta 2017.gada 22.augusta noteikumi Nr.495 “Darbības programmas „Izaugsme un nodarbinātība” 4.3.1.specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” otrās un trešās projektu iesniegumu atlases kārtas un 15.1.1.specifiskā atbalsta mērķa “Atbalsta pasākumi centralizētās siltumapgādes jomā” īstenošanas noteikumi” (turpmāk – MK noteikumi); [↑](#footnote-ref-6)
6. Kritērija ietvaros tiek pārbaudīta projekta iesniedzēja atbilstība noteiktajām finansējuma saņēmēja prasībām. [↑](#footnote-ref-7)
7. *Svītrots “Vērtē atbilstoši VID datiem nākamajā 7. vai 25.mēneša datumā pēc projektu iesniegumu iesniegšanas termiņa”* [↑](#footnote-ref-8)